‘เอสเอสฯ’ไม่หวั่นถูกแย่งซื้อเสริมสุข
หุ้นเสริมสุข สำแดงฤทธิ์ โค้งสุดท้ายก่อนปิดรับซื้อหุ้น ราคาและวอลุมซื้อขายบวมผิดสังเกต &#8220;เอสเอส เนชั่นแนล โลจีสติกส์&#8221; ไม่หวั่นยันรับซื้อราคาเดิม 42 บาท
21 ส.ค. 2554

หุ้นเสริมสุข สำแดงฤทธิ์ โค้งสุดท้ายก่อนปิดรับซื้อหุ้น ราคาและวอลุมซื้อขายบวมผิดสังเกต “เอสเอส เนชั่นแนล โลจีสติกส์” ไม่หวั่นยันรับซื้อราคาเดิม 42 บาท 
ราคาหุ้นบริษัท เสริมสุข (SSC) ปรับตัวเพิ่มขึ้นอย่างมาก ในช่วง 2 วันที่ผ่านมา ท่ามกลางมูลค่าซื้อขายหนาแน่นระดับ 100200 ล้านบาท และราคาขึ้นไปปิดล่าสุด 50 บาท เพิ่มขึ้น 3.25 บาท 
ขณะที่บริษัท เอสเอส เนชั่นแนล โลจีสติกส์ ซึ่งเป็นผู้ทำคำเสนอซื้อ (เทนเดอร์ออฟเฟอร์) หุ้น SSC เสนอราคารับซื้อหุ้น 42 บาท ต่ำกว่าราคาบนกระดานถึง 8 บาท 
แหล่งข่าวจากเจ้าหน้าที่การตลาด เปิดเผยว่า มีการแย่งซื้อหุ้น SSC จนทำให้ราคาหุ้นพุ่งขึ้นสูงกว่าราคาเทนเดอร์ฯ และเชื่อว่าการทำเทนเดอร์ฯ ไม่ประสบความสำเร็จ เพราะราคาหุ้นบนกระดานไม่จูงใจให้ผู้ถือหุ้นนำหุ้นมาเสนอขายกลุ่มเอสเอสฯ แต่ขายบนกระดานแทน ซึ่งได้ราคาสูงกว่าถึง 8 บาท หรือมากกว่านี้ 
นายประเสริฐ ภัทรดิลก กรรมการผู้อำนวยการ บริษัท แอดไวเซอรี่ พลัส ในฐานะผู้จัดเตรียมคำเสนอซื้อ SSC กล่าวว่า ราคาเสนอซื้อ 42 บาท และจำนวนหุ้นที่เสนอซื้อทั้งหมด 265.9 ล้านหุ้น ไม่สามารถเปลี่ยนแปลงได้อีก ซึ่งราคาหุ้นบนกระดานที่ปรับตัวขึ้นไม่รู้มาจากอะไร 
“ยังเหลือเวลารับซื้ออีก 5 วันทำการ ยังเชื่อว่ามีคนมาเสนอซื้อ ที่ผ่านมาก็มีมาขายเรื่อยๆ ตราบใดที่ยังไม่ปิดขาย รอวันท้ายๆ ใกล้ปิด ก็หวังมีคนมาขายหุ้น” นายประเสริฐ กล่าว
นายศักดิ์ชัย ธนบุญชัย กรรมการเอสเอสฯ กล่าวว่า ไม่กังวลกับราคา SSC ที่ขึ้นมาจะเป็นอุปสรรคต่อการรับซื้อหุ้น ที่ผ่านมามีนักลงทุนเสนอขายและจะรอถึงวันปิดจอง 2 ธ.ค.ก่อน จึงสรุปจำนวนรับซื้อหุ้นได้